CELEX: 62009CN0368
Language: fi
Date: 2009-09-14 00:00:00
Title: Asia C-368/09: Ennakkoratkaisupyyntö, jonka Baranya Megyei Bíróság (Unkarin tasavalta) on esittänyt 14.9.2009 — Pannon Gép Centrum Kft. v. APEH Központi Hivatal Hatósági Főosztály Dél-dunántúli Kihelyezett Hatósági Osztály

16.1.2010   
            
            
               FI
            
            
               Euroopan unionin virallinen lehti
            
            
               C 11/13
            
         Ennakkoratkaisupyyntö, jonka Baranya Megyei Bíróság (Unkarin tasavalta) on esittänyt 14.9.2009 — Pannon Gép Centrum Kft. v. APEH Központi Hivatal Hatósági Főosztály Dél-dunántúli Kihelyezett Hatósági Osztály
   (Asia C-368/09)
   2010/C 11/22
   Oikeudenkäyntikieli: unkari
   
      Ennakkoratkaisua pyytänyt tuomioistuin
   
   Baranya Megyei Bíróság
   
      Pääasian asianosaiset
   
   
      Valittaja: Pannon Gép Centrum Kft.
   
      Vastapuoli: APEH Központi Hivatal Hatósági Főosztály Dél-dunántúli Kihelyezett Hatósági Osztály
   
      Ennakkoratkaisukysymykset
   
   
               1)
            
            
               Soveltuvatko vuoden 1992 kansallisen liikevaihtoverolain (általános forgalmi adóról szóló 1992. évi LXXIV. Törvény; Áfa tv.) 13 §:n 1 momentin 16 kohta, jota sovellettiin laskun toimittamispäivänä, ja valtionvarainministeriön päätöksen nro 24/1995 (XI. 22.) 1/E §:n 1 momentti yhteen direktiivin 77/388/ETY (1) (kuudes arvonlisäverodirektiivi) muuttamisesta arvonlisäverotuksen laskuttamiselle asettamien vaatimusten yksinkertaistamiseksi, ajanmukaistamiseksi ja yhdenmukaistamiseksi annetun neuvoston direktiivin 2001/115 (2) 2 artiklan b kohdan kanssa, jossa säädetään laskuissa ilmoitettavista tiedoista ja laskun käsitteestä, etenkin kansallisen liikevaihtoverolain 13 §:n 1 momentin 16 kohdan f kohdassa säädetyssä tapauksessa? Jos tähän kysymykseen vastataan myöntävästi:
            
         
               2)
            
            
               Onko kuudennen arvonlisäverodirektiivin 17 artiklan 1 kohdan, 18 artiklan 1 kohdan a alakohdan ja 22 artiklan 3 kohdan a ja b alakohdan vastainen sellainen jäsenvaltion käytäntö, jonka mukaan verovähennysoikeus evätään, jos sen perustana olevassa laskussa on muotovirheitä?
            
         
               3)
            
            
               Riittääkö verovähennysoikeuden käyttämiseen se, että kuudennen arvonlisäverodirektiivin 22 artiklan 3 kohdan b alakohdassa säädetyt edellytykset täyttyvät, vai onko niin, että verovähennysoikeutta voidaan käyttää ja laskua pitää aitona asiakirjana yksinomaan silloin kun kaikki direktiivissä 2001/115 säädetyt vaatimukset ja seikat täyttyvät?
            
         
      (1)  Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste, 17.5.1977 annettu kuudes neuvoston direktiivi 77/388/ETY (EYVL L 145, s. 1).
   
      (2)  Direktiivin 77/388/ETY (kuudes arvonlisäverodirektiivi) muuttamisesta arvonlisäverotuksen laskuttamiselle asettamien vaatimusten yksinkertaistamiseksi, ajanmukaistamiseksi ja yhdenmukaistamiseksi 20.12.2001 annettu neuvoston direktiivi 2001/115/EY (EYVL L 15, s. 24).